Pakhuis van R1,3 mjd. vir Pepkor gebou | Netwerk24
Deur Nellie Brand-Jonker 22 Januarie 2020 14:22
Die pakhuis sal 122 734 m² beslaan.
Die aanduiding is dat die ontwikkeling R1,3 miljard gaan kos, sê Equites in 'n verklaring.
Hy gaan in die boekjaar tot einde Februarie 2023 sowat R100 miljoen in huurinkomste met die pakhuis verdien. Dit sluit die koste in van die grond wat teen R281 miljoen gekoop word.
Volgens Andrea Taverna-Turisan, uitvoerende hoof van Equites, gaan 'n huurkontrak van 15 jaar met Pepkor gesluit word wanneer die verspreidingsentrum na verwagting in November voltooi is.
Taverna-Turisan sê die transaksie voldoen aan al sy beleggingsvereistes. Equites belê en ontwikkel eiendom vir logistieke doeleindes.
" 'n Transaksie van dié omvang met 'n kliënt van Pepkor se statuur en vereistes sal help om Equites se doelwit vas te lê as die voorkeur-ontwikkelaar vir die grootste logistieke groepe, kleinhandel- en aanlyn handelaars in die mark," sê sy.
Hammarsdale is langs die N3 en naby die spoorlyn tussen Durban en Gauteng.
Hy sê die eiendom sal bydra tot die voorspelbaarheid en gehalte van die inkomste wat Equites verdien.
Equites is Junie 2014 op die JSE genoteer.
Die waarde van die fonds het van R1 miljard tot R13,5 miljard gestyg teen einde Augustus verlede jaar.
Die maatskappy fokus op die ontwikkeling en besit van moderne en goed geleë logistieke eiendomme met goeie huurders en lang huurkontrakte.
Die maatskappy is 'n eiendomsbeleggingstrust (Reit) wat eiendom besit en bedryf waaruit 'n inkomste verdien word.
In die verklaring op die JSE se nuusdiens is gesê die verwagte kontraktuele huurinkomste in die jaar tot einde Februarie 2023 (wat die eerste volle boekjaar sal wees wat die eiendom verhuur word) is R99,2 miljoen.